safouaneb/arywiki huggingface dataset:
1400

0 424757 2025-05-08T09:11:28Z DarijaBot عطاشة 3. 1: مقادّة ديال لمصادر ف لمقال 428457 wikitext text/x-wiki 1400 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1400 ف لايرا لعامة ؤ لفترة د بعد لميلاد، نمرة 100 ف لقرن 15، ؤ نمرة 1 ف لعقد ديال عوام 1400. 1400 كيوافق 802-803 ف تّقويم لهيجري ؤ 2350 ف تّقويم لامازيغي ؤ 11400 ف تّقويم لهولوسيني.
1652

0 424759 2025-05-08T09:14:19Z DarijaBot عطاشة 3. 1: مقادّة ديال لمصادر ف لمقال 428578 wikitext text/x-wiki 1652 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 1652 ف لايرا لعامة ؤ لفترة د بعد لميلاد، نمرة 52 ف لقرن 17، ؤ نمرة 3 ف لعقد ديال عوام 1650. 1652 كيوافق 1062-1063 ف تّقويم لهيجري ؤ 2602 ف تّقويم لامازيغي ؤ 11652 ف تّقويم لهولوسيني.
1653

0 424760 2025-05-08T09:14:20Z DarijaBot عطاشة 3. 1: مقادّة ديال لمصادر ف لمقال 428579 wikitext text/x-wiki 1653 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1653 ف لايرا لعامة ؤ لفترة د بعد لميلاد، نمرة 53 ف لقرن 17، ؤ نمرة 4 ف لعقد ديال عوام 1650. 1653 كيوافق 1063-1064 ف تّقويم لهيجري ؤ 2603 ف تّقويم لامازيغي ؤ 11653 ف تّقويم لهولوسيني.
1711

0 424761 2025-05-08T09:15:16Z DarijaBot عطاشة 3. 1: مقادّة ديال لمصادر ف لمقال 428619 wikitext text/x-wiki 1711 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1711 ف لايرا لعامة ؤ لفترة د بعد لميلاد، نمرة 11 ف لقرن 18، ؤ نمرة 2 ف لعقد ديال عوام 1710. 1711 كيوافق 1122-1123 ف تّقويم لهيجري ؤ 2661 ف تّقويم لامازيغي ؤ 11711 ف تّقويم لهولوسيني.
1733

0 424762 2025-05-08T09:15:36Z DarijaBot عطاشة 3. 1: مقادّة ديال لمصادر ف لمقال 428633 wikitext text/x-wiki 1733 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1733 ف لايرا لعامة ؤ لفترة د بعد لميلاد، نمرة 33 ف لقرن 18، ؤ نمرة 4 ف لعقد ديال عوام 1730. 1733 كيوافق 1145-1146 ف تّقويم لهيجري ؤ 2683 ف تّقويم لامازيغي ؤ 11733 ف تّقويم لهولوسيني.
1740

0 424763 2025-05-08T09:15:43Z DarijaBot عطاشة 3. 1: مقادّة ديال لمصادر ف لمقال 428638 wikitext text/x-wiki 1740 هوّا عام مكبس ف تّقويم لڭريڭوري بدا نهار جمعة ؤ سالا نهار سبت. هوّا لعام نمرة 1740 ف لايرا لعامة ؤ لفترة د بعد لميلاد، نمرة 40 ف لقرن 18، ؤ نمرة 1 ف لعقد ديال عوام 1740. 1740 كيوافق 1152-1153 ف تّقويم لهيجري ؤ 2690 ف تّقويم لامازيغي ؤ 11740 ف تّقويم لهولوسيني.
1805

0 424764 2025-05-08T09:17:08Z DarijaBot عطاشة 3. 1: مقادّة ديال لمصادر ف لمقال 428699 wikitext text/x-wiki 1805 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1805 ف لايرا لعامة ؤ لفترة د بعد لميلاد، نمرة 5 ف لقرن 19، ؤ نمرة 6 ف لعقد ديال عوام 1800. 1805 كيوافق 1219-1220 ف تّقويم لهيجري ؤ 2755 ف تّقويم لامازيغي ؤ 11805 ف تّقويم لهولوسيني.
1866

0 424765 2025-05-08T09:18:36Z DarijaBot عطاشة 3. 1: مقادّة ديال لمصادر ف لمقال 428757 wikitext text/x-wiki 1866 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1866 ف لايرا لعامة ؤ لفترة د بعد لميلاد، نمرة 66 ف لقرن 19، ؤ نمرة 7 ف لعقد ديال عوام 1860. 1866 كيوافق 1282-1283 ف تّقويم لهيجري ؤ 2816 ف تّقويم لامازيغي ؤ 11866 ف تّقويم لهولوسيني.
1874

0 424766 2025-05-08T09:18:49Z DarijaBot عطاشة 3. 1: مقادّة ديال لمصادر ف لمقال 428765 wikitext text/x-wiki 1874 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1874 ف لايرا لعامة ؤ لفترة د بعد لميلاد، نمرة 74 ف لقرن 19، ؤ نمرة 5 ف لعقد ديال عوام 1870. 1874 كيوافق 1290-1291 ف تّقويم لهيجري ؤ 2824 ف تّقويم لامازيغي ؤ 11874 ف تّقويم لهولوسيني.
النادي المصري

النادي المصري فرقة د كورة المقر ديالها كاين ف پورسعيد ف مصر. تاسسات الفرقة ف 18 مارس 1920 و كانو المؤسسين ديالها مجموعة من المصريين ف پورسعيد.
نادي الزمالك

نادي الزمالك فرقة د كورة المقر ديالها كاين ف الجيزة ف العاصمة د مصر، القاهرة. الزمالك كاتلعب ف الدوري لمصري لممتاز. تاسسات الفرقة ف 5 يناير 1911 وكان المؤسس ديالها جورج مرزباخ، لي كان باه بلجيكي. اليوما الزمالك هي وحدة من لفراقي لي عندها اكبر عدد د الالقاب ف العالم العربي وف افريقيا.
شيعر

الشعر هو واحد لفن ادبي عرفاتو تقريبا جميع لغات، هادشي لي كيخلي لملاقية د شي تعريف موحد ليه امر لي صعيب بزاف وماشي ساهل. ولكن هادشي مكيمنعناش نعطيو شي تعريف وخا غير يقربنا كثر من لمعنى ديال شعر. الشعر هو واحد الكلام لي موزون ومقفي بلقوافي، وكيدل على شي معنى فسطورو، وكيتكون من بزاف ديال لبيات تاع الشعر. وهاد الشعر ممكن نلقاوه مكتوب بشي شكل لي مستاقل بوحديتو ويكون عبارة على قصايد، ولا نقدرو نلقاوه مكتوب مع شي فنون واشكال وحدا وخرة، كيما بحال دراما شعرية، تراتيل، نثر ديال الشعر. الشيعر لمكتوب ب لهجة عربية، بحال الداريجة، عادةً كيتسمى زاجال.
ألف ليلة وليلة

الف ليلة وليلة هو واحد لعمل ادبي لي متميز بزاف، وكيعتابروه النقاد من انضى لاعمال لادبية التراثية واشهرها ݣاع. وهادشي بلفضل ديال لمعجم ديالو لي ساهل وبسيط بنسبة للقارئ، وفلوقت نفسو كلمات هاد لمعجم راقي وغني بزاف، وكايحمل بزاف ديال المعاني ولقيم لي خلات الكتاب ياخد واحد الشهرة لي واسعة ويحصل حتا هو على مكانة عالية ف الادب العالمي. ولاكن وخا هاد الاهمية لكبيرة لي كيتميز بيها لحد الساعة مزال لكاتيب ديال هاد لكتاب مجهول و ݣاع مامعروف بل حتا لهوية ديالو والاصل ولبلد ديالو ممعروفينش بلمرة وشي معلومات وخرى كتبقا غير تقمار وصافي. الاصل. حاول شحال من ناقد وكاتيب يحاولو يقلبو على لاصل ديال لكتاب ولمصدر ديالو، وهادشي لي خلا لاراء تختالف ونلقاو راسنا قدام بزاف ديال لاراء لي مختالفة تماما كل واحد على حسب زاوية ديال الشوف ديالو ولحجج لي قدم. فكنلقاو الراي ديال ابو الحسن المسعودي لي قال بلي اصل الكتاب هو الهند و كيتافق معاه فهادشي الكاتب لمستشرق لفرانساوي لوي ماتيو لانݣلي. اما دانكن ماكدونلد كيشوف بلي الاصل ديالو هو فارسي حيت اول قصة كانت فليلة لولة كتدوي على "هزار افسانه". اما هومر كيشوف بلي لكتاب يلا مكانش فارسي فراه اكيد غيكون هندي. و فلمقابل تافقو شليݣل و كلدميستر و ديس و نجتشامبس و لويسلر كلهم بلي لاصل لول ديال لكتاب هو هندي و بلي لفارسيين و لعرب زادو فيه شي حوايج وشي قصص و شي بلايص مكانتش موجودة فلول، خاصة لعرب لي زادو ليه ابيات شيعرية بحال شيعر ديال محي الدين بن عربي وشي قصص مشهورة عندهم، شي لي خلا لكتاب كيتميز بلعديد من لحمولات الثقافية وتوراثية لي متنوعة. وكيتعتبر جوناثان سكوت من اشهر لكتاب لي ترجمو الكتاب للنسخة النݣليزية وهو كيشوف بلي لكتاب راه كتبو كتر من واحد، لي جنسيتهم واصولهم ولوغتهم ممعروفاش. لقصة. كتدور لقصة على واحد لملك سميتو شهريار لقا مراتو كتخونو مع واحد من لعبيد ديالو، فقرر يعدمها وسخط مور هادشي على ݣاع لعيالات ولا كيشوف بلي جنس النسا كولو غدار. هادشي لي خلاه يولي كل نهار يتزوج ببنت مزالة عزبة فصباح، وفاش يطيح ليل يقتلها باش متلقاش شي فرصة فين تخونو. حتا غيجي نهار لي لوزير ديالو مغيلقاش بنت عزبة يزوجها ليه وكتطوع بنت لوزير باش تحمي باها. وبلفعل كيتزوج بيها شهريار فصباح، ولكن فاش طاح ظلام بدات شهرزاد كتعاود لملك واحد لحكاية فليلة لولة ولكن مكملاتهاش، وهادشي خلا لملك شهريار يجيه لفضول ويتشوق باش يسمع نهاية ديال هاد لحكاية، فقرر يقتلها منبعد متساليها ليه، ولكن فليلة تانية كتولي تعاود ليه حكاية وخرة و مكتكملهاش، وكيبقاو هكا كل ليلة حكاية، حتا كيكملو الف ليلة وليلة.
توحيد

التوحيد كيما هو معروف فاللوغة هو نوحدو شي حاجة يعني نرجعو هاد الحاجة موحدة منها غير واحد وماشي متعددة ومنها بزاف. ولكن هاد لكلمة مرتبطة اكتر بلمجال ديال الدين و الاعتقاد، وخاصة الديانات الابراهيمية لي كولها كتدعو للتوحيد ديال الله و الاعتقاد بان الله واحد فقط و متشركش معاه حتا الاه خور من غيرو. هاد الديانات الابراهيمية لي هي اليهودية و المسيحية (النصرانية) و الاسلام كاملة كتامن بلي الله هو واحد فقط و مكاينش غيرو و كتعارض الشرك بيه و تبني الاه خور من غير الله. ومن هادشي كامل نقدرو نستنتجو بلي التوحيد فلقاموس الديني كيعني الايمان بالاه واحد بوحدو منفارد ف لكون لي ما عندو حتا شبيه ولا نظير فالوجود، مع الاعتقاد بلي مكاينش الاه من غيرو و الانكار ديال جميع الالهة ديال الديانات لوخرة ومتعترف بحتا الاه خور من غير الله الواحد. و يقدر يكون يوليوس ويلهاوزن اول واحد فالتاريخ دلبشرية ستعمل لمصطلح ديال المونولاتري لي كيعني التوحيد باللاتينية. الديانات التوحيدية. جميع الديانات الابراهيمية كولها ديانات توحيدية كتوحد الله، حيت هي اصلا واقفة على لفكرة ديال وحدانية الله، بحال الدين الاسلامي والدين لمسيحي وحتا الدين ليهودي، لكن كنلقاو شي ديانات و مذاهب ومعتقدات وخرة كتامن غير بالاه واحد فقط بحال البابية، البهائية، الشيوندو، الربوبية، الدرزية، اكنكار، السيخية، شي طوائف هندوسية (بحال الشيڤية والڤيشنافية)، السامرية، المندائية، الراستڤارية و سيتشو نو اي و تنريكيو و الايزيدية و الاتينية. وحتا شي ديانات قديمة و بالية بزاف كانت بكري نقدرو نلقاو فيها شي شوية ديال الفكر تاع التوحيد بحال الزرادشتية، والدين القديم تاع الشينوا، وحتا اليهوية.
ڭاليليو ڭاليلي

ڭاليليو ڭاليلي (بالطاليانية: Galileo Galilei) كان واحد العالم طالياني مشهور بزاف. هو من العولاما الكبار فالتاريخ د السيونص، وكان عندو دور موهم فالثورة العلمية. ڭاليليو كان فيزيسيان، فلكي، ماطيماتسيان، ومخترع. الصغر والقراية. ڭاليليو تزاد فپيزا، الطاليان ف15 فبراير 1564 ففاميلة من الطبقة الوسطانية. باباه، ڤينتشينزو ڭاليلي، كان موزيسيان وتاجر. ماماه، جوليا امانّاتي، كانت من فاميلة شريفة. قرا ڭاليليو فاللول فپيزا، ومن بعد دخل للافاك د پيزا ف1580 باش يقرا الميدسين. ولكن دغيا لقا راسو كايهتم بالماط كثر. ف1585، خرج من لافاك بلا ما ياخد الديپلوم وبدا كايقرا الماط بوحدو. المحاكمة و السنين اللخرة. ف1633، تحاكم ڭاليليو من طرف محكمة التفتيش. تحكم عليه بالڭلاس المبزز فدارو حتى مات. ڭاليليو مات ف8 يناير 1642 فارتشتري، قريب من فلورنسا. الافكار ديالو والميثوض العلمية اللي ستعمل بقاو كاياثرو فالعلم حتى لدابا. التاثير و داكشي اللي خلا. ڭاليليو كان عندو تاثير كبير على تطور الصيونص لعصرية "modern science": ڭاليليو مازال كايتعتبر واحد من العولاما المضخمين فالتاريخ د البنادمية، والخدمة ديالو كاتاثر فالعلم والفكر حتى لدابا.
ألمانيا النازية

المانيا النازية (كانت كتلقب بالامبراطورية الالمانية ف مابين عام 1933 و1934 وبالامبراطورية الالمانية العظمى ف مابين 1934 و1945) مصطلح كيتّطلق على لفترة لي كانت فيها المانيا تحت السيطرة ديال الحزب النازي على لحكام د لبلاد و كان متزعّمو ادولف هتلر لي رجّع المانيا بلاد ديكتاتورية بعدما قدر يوصل للحكم و ولا كيتحكم ف جميع لمجالات ديال لحياة د لالمان. رتابط المصطلح ديال الرايخ الثالث ولي كنقصدو بيه "المملكة الثالثة" ولا "الامبراطورية الثالثة" بشكل كبير بالمانيا النازية لي كانت كتقول على راسها بلي هي كانت لخليفة ديال الامبراطورية الرومانية المقدسة (800–1806) وديال القيصرية الالمانية (1867–1918). مور الانتخابات الاتحادية فعام 1932 الحزب النازي ولا هو اكبر حزب ف لبرلمان، الشي لي خلاهم يعينو هطلر مستشار د المانيا ف 30 يناير 1933 من عند الرئيس ديال لجمهورية پاول فون هيندنبورݣ. و ف 23 مارس 1933 تدار قانون التمكين لي عطا لحكومة هطلر السلطة باش يحط وينفذ القوانين بلا ميتدخل فيه لا رايخستاݣ (لبرلمان) ولا حتى الرئيس براسو، و موراها غيبدا الحزب النازي يغربل اي واحد كيعارضو فالسياسة ويزيد يبسط نفوذو. ونهار 2 غشت 1934 غيموت هيندنبورݣ وغيولي اضولف هطلر هو ديكتاتور ديال المانيا من بعد ما غيشد جوج مناصب لول تاع سلطات لمستشارية وثاني لي هو لكرسي ديال الرئاسة. و لبيان ديال 19 غشت 1934 غيزيد ياكد بلي هتلر هو الزعيم الوحيد ديال لالمان. وبلي السلطة كولها ف يدو، الشي لي خلا كلمتو هي اعلى قانون فلبلاد. سالا العهد ديال المانيا النازية لي وصفوه النازيين ومعاهم ادولف هطلر بلي هو عهد الرايخ التالت -و لي خلاهم يسميو المانيا النازية بالامبراطورية ديال الالف عام- فماي عام 1945 وهادشي غير من مور طناش لعام منبعد الزيادة ديالها فاش لالمان خسرو قدام الحلفاء، الشي لي خلاهم يساليو لحرب العالمية الجاوجة ف لوروپ. المسالية ديال المانيا النازية كانت على يد العسكر ديال لاتحاد السوڤياتي والعسكر ديال لميريكان لي قدرو بزوج بيهوم يختارقو الحدود لالمانية ودخلو على لالمان حتا لوسط دارهم، وهادشي كان بالضبط ف1945 فاش وصلو للعاصيمة برلين وطيحو الحكومة النازية تاع لالمان، وقسمو لبلاد ل زوج ديال الطروفا؛ لالمان ديال الشرق لي ولات شتراكية تابعة لاتحاد السوڤياتي (لمعسكر الشرقي)، و لالمان تاع لغرب لي ولات راسمالية تابعة لميريكان (لمعسكر لغربي)
عصر تنوير

عصر التنوير ولّا لفترة د الضواو و كاين لي كيسميه عصر لعقل "Age of Reason" هو واحد لحركة فكرية و فلسفية لي بانت ف اوروپا فلقرن 18 و نعاكسات على لعالم ديال لافكار و لمواضيع لي كانت كتناقشها الطبقة لعالمة تماكين ف اوروپا. عصر التنوير نباتق من واحد لحركة اوروپية فكرية و علمية كانت معروفة بسمية ديال حركة "النوضة الانسانية". و كاين لي كيشوف بلي لكتاب ديال الاصول الرياضية للفلسفة الطبيعية -لي كتبو نيوتن ف عام 1687 واحد من لاعمال التنويرية اللولة و لاساسية. اما المؤرخين لفرنساويين، كيقولو بلي عصر التنوير كيبدا من لفترة ما بين لموت ديال لويس الربعطاش ف فرانسا ف 1715 و لقيام ديال الثورة لفرنساوية، لي كانت ف عام 1789، و لي وقّفات نظام الحكم لقديم، و ف نفس لوقت كيقولو بلي لمسالية ديال هاذ لعصر كانت مع لبدية دلقرن تسعطاش. بزاف ديال لفلاسفة و لعولاما نشرو لافكار ديالهم ف هاد لفترة على واحد نطاق كبير وهادشي كان ف لملاقيات لعلمية ديالهم، ف لاكاديميات و تا الصالونات الادبية، و القهاوي، وحتا من لكتوبا لي مطبوعة و الجورنالات و لمنشورات. لافكار ديال هاد لعصر فتحات الطريق قدام الثورات السياسية ف لقرون تمنطاش و تسعطاش. بزاف ديال لحركات الفكرية لمتنوعة كترجع لاصول ديالها للقرن تسعطاش، و منها الليبرالية و لحركة الكلاسيكية لعصرية، لي كترجع لعصر التنوير. و لعالم الاسلامي كان لعب دور كبير ف لميلاد ديال لفكر التنويري، بفضل لعولاما لمسلمين بحال بن رشد و بن سينا لي درسو لافكار ليونانية لقديمة، و هادشي ساهم ف تطور ديالها، و جاب مجالات علمية جديدة. عصر التنوير عرف بزاف ديال لافكار لي ركزات على السيادة تاع لعقل و التجربة و لادلة ب لاستعمال ديال الحواس لي هي مصدر ديال لمعرفة، وحتى على المثل العليا بحال لحرية و الرقي و لمسامحة و لمخاوية و لحكومة الدستورية و التفريق بين لكنيسة و الدولة، و لحرية لفردية و لمسامحة دينية.
لمحكامة د لعدل الدولية

محكمة لعدل الدولية (ب ) و لاختصار ديالها هو: ICJ، (ب ) وكاين لي كيسميها لمحكمة لعالمية و كتعتابر هي لهيئة لقضائية الرئيسية ديال منضمة لامم لمتحدة. واخدة لقصر ديال السلام لي كاين ف لمدينة د لاهاي ف هولاندا مقر ليها. وهاد لمحكمة هي لجهاز لوحيد من بين الاجهزة الستة ديال الامم المتحدة لي لمقر ديالو مكاينش ف نيويورك. وتاسسات هاد لمحكامة ف عام 1945، وبدات لخدمة ف لعام لي موراه، و هي لي بلاصات المحكمة الدايمة للعدالة الدولية. وخاص ضروري ما نميزو ما بين محكمة العدل الدولية و لمحكامة الجنائية الدولية. لمحكمة ديال العدل الدولية هي واحد النشاط قضائي واسع، كتفصل القوانين من الاحكام ديال القانون الدولي، وكتدخل ف النزاعات القانونية التي كاتنوض بين لبلدان. و لمحكامة كتكون من 15 قاضي، نتاخباتهم الجمعية العامة د لامم المتحدة و مجلس الامن، لمدة ديال تسع سنين، ويمكن تعاود تنتاخب الاعضاء. كيتنتاخب تلت ديال الاعضاء كل تلت سنين. وماشي مسموح يكونو زوج قضاة عندهم نفس الجنسية، و ف حالة مات شي واحد من القضاة الاعضاء، كيتعاود الانتخاب ديال قاضي خور بلاصتو عندو نفس الجنسية ديال لي توفى وكياخد كرسيه حتى تسالي لفترة ديالو. وخاص القضاة يمتلو ڭاع لحضارات و لانظمة لقانونية لي هي رئيسية ف لعالم. و اللوغات ديال لخدمة لي رسمية هوما لينڭليزية و لفرنساوية.
لعبرية

لعبرية و كتسما حتا اللوغة لعبرانية (ب ) هي لوغة سامية شمالية غربية لي جات من لفرع لكنعاني. و دابا نتاشرات لوغة لعبرية لعصرية ك لوغة ديال لحتيث و لاداب وحتا ف التعاملات الرسمية، وكيدوي بيها كثر من سبعة ديال لمليون ديال الناس لي كيتواجدو ف لحدود ديال اسرائيل و لاراضي تاع فلسطين. اللوغة لعبرية لعصرية نباثقت من اللوغة لعبرية لكلاسيكية لي نقارضت و مبقاتش كتستعمل كلغة ديال لهدرة ليومية ولّا كلغة تاع تعاملات الرسمية، ولكن هي كتستعمل غير كلوغة دينية و كيستعملوها رجال الدين ليهود ف التعاملات الدينية تاعهم، و هي براسها (اللوغة لعبرية الكلاسيكية) بانت من واحد لمحاولة ديال ترجاع اللوغة لعبرية لقديمة لي ماتت ف لقرن لخامس قبل لميلاد. اللوغة لعبرية لقديمة هي هاديك لوغة لعبرية لي تستعملات باش بيها تكتب لعهد لقديم، و كاتشبه بزاف للوغات قديمة وخرى بحال اللوغة لفينيقية و لعمونية و لمؤابية؛ هادشي علاش لعولاما ديال اللوغات كيشوفو بلي هاد لوغات لي تدكرات فلخر كولها غير لهجات ديال اللوغة لكنعانية. تسمات اللوغة لعبرية ببزاف ديال السميات، بحال: لوغة ديال كنعان (مصطلح تدكر ف التوراة)، و اللوغة ليهودية (حيت موهمة فالديانة اليهودية)، و اللوغة المقدسة (حيت التوراة مكتوبة بيها)، ولاكن اشهر سمية ليها هي اللوغة لعبرية.
سنسكريتية

السنسكريتية ( باللوغة السنسكريتية: संस्कृत و بسمية : संस्कृतम् ) هي لوغة قديمة ف لهند وهي لوغة طقوسية ديال لهندوسية، و البوذية، و الجاينية. عندها بزاف ديال لمواقع ف لهند وحتا فجنوب شرق اسيا. كتشبه شوية للوغة اللاتينية و اليونانية ف اوروپا في لقرون الوسطانية، وهاد التشابه لاحظو لعالم ديال لوغة ويليام جونز حيتاش كان كيخدم قاضي تماك. هاد اللوغة عندها واحد جوزئ لي مركزي في التقليد لهندوسي. السنسكريتية هي وحدة من ثنين وعشرين لوغة رسمية فلهند. وكتقرا ف الهند كلوغة ثانية. وعاد كاين شي براهمنيين -وهما دوك الحوكاما من الطبقة لعالية- كيعتابروها هي لوغة ديالهم الام. اللوغة السنسكريتية كانت وما زالة ف الهند ف المعابد و كيخليو غير لكهنة البراهما لي يقراو النصوص السنسكريتية، اما شحال هادي فلماضي كانت ف الادب لهندي: ادب الجوج لوغات البالي و البراكريت، الادب الدراڤيدي لقديم، الادب البنڭالي. و فغيرها من الاداب والشعر الديني.
السواحيلي

السواحلي وكاين لي كيقول عليها الليسان السواحلي هي لوغة تاع بانتو ومنتاشرة بزاف ف سواحل ديال شرق افريقيا، و هي لوغة رسمية ديال كينيا و طانزانيا (بحكم واقع د ليوم) و اوݣاندا ووحدة من اللوغات الوطنية ف جمهورية لكونݣو الديموقراطية، عاد زيد راها هي لوغة الام ديال الشعب السواحيلي، و هي لوغة تاع تواصل مشترك ف لمنطقة ديال الضايات لعظمى لافريقية و حتا ف شي بلايص خرين من شرق و الجنوب الشرقي د لقارة د افريقيا لي كتكون من طانزانيا و كينيا و اوݣاندا و رواندا و بوروندي و موزامبيق و لكونݣو الديموقراطية. شي مرات كتصنف اللوغة لقمرية وهي اللوغة الرسمية ف جزر لقومور بلي هيا لهجة من لهجات ديال السواحلية وخا كاين لي كيعتابرها لوغة مستاقلة براسها. تقديرات ديال لعدد ديال الناس لي كيدويو بلوغة كتختالف بشكل كبير بين 50 مليون ولا 100 مليون نسمة. و هي من بين اللوغات لي معتامدة من عند الاتحاد الافريقي، و عاد مجموعة شرق افريقيا كيعتابروها لوغة تواصل مشتارك رسمية عندهم.
واقع

لواقع هو لمجموع ديال ڭاع لحوايج لي حقيقية و لي كاينة و موجودة وسط هاد الكون، و هو لموقابل ديال دكشي لي خيالي و لي مكاينش و لي ڭاع ما موجود ولا لي ماشي حقيقي. و كانستعملو هاد لكلمة باش نعتو على ديك لحالة لوجودية ديال لحوايج، وباش نوصفو بلي هي بصح كاينة فهاد لكون. اما من الناحية لمادية فراه لواقع كيوصف لينا النيظام كامل بلحوايج لي معروفة فيه وحتا لي مزال ممعروفاش (وهنا غيخصنا ضروري نفرقو بين حاجة ممعروفاش ف لوجود وبين حاجة مكايناش ف لوجود). و من الناحية لفلسفية فراه لواقع كيشير للحالة ديال الحوايج كيما هي و كيما راها موجودة و كاينة ف لكون لي ضاير بينا، و ماشي للطريقة لي تقدر تتواجد بيها. و من الناحية لاپيستيمولوجية لواقع هو هداك لمعنى لي كيتعلق بلفكرة ديال شي حاجة لي عندها شي غاراض فكري ولكن هاد لفكرة خاصها تكون راهنة (يعني كاينة دابا حاليا). على لعكس ديال لمنظور لعلمي لي كيشوف بلي لواقع مكيشملش غير لافكار الراهنة (لي حقيقية وموجودة دابا) ولاكن كيشمل حتا دوك التصورات و لافترضات ديال الصيونص، وهي ديك لحوايج لي كاتتوقّع لوجود ديالها الصيونص و ماكانشوفوهاش دابا ولاكن ممكن تولي كاينة بصح منبعد. هاد لواقع كيمثلو لينا لوجود، و لوجود كيعني هاديك لقدرة ديال تفاعول مع لكون اما بشي طريقة لي مباشرة ولا لي ماشي مباشرة. وكاين لي كيخلط بين لواقع و لوجود، و كيسحابليه راهما حاجة وحدة، ولاكن كل واحد فيهم عندو معنى مختالف على لاخور خصوصا من ناحية لانطولوجية. كيما راه لعكس و لموقابل ديال لواقع هو لخيال. لعلوم لي كتهتم ب لقراية ديال الواقع. لعلم لي كيعتني ب لقراية ديال لمسوالات لفلسفية لي كدور على الطبيعة ديال هاد الواقع ولا لوجود كيتسمى لعلم د الوجود، وهو راه فرع موهيم من لفروع ديال لميطافيزيقا خصوصا عند لغرب. ولاكن هادا مكيعنيش بلي هو لفرع لوحيد حيت كاينين فروع وخرة من لفلسفة كتهتم ب لمسوالات لوجودية، بحال لفلسفة ديال الصيونص، و لفلسفة ديال الدين، وحتا لفلسفة ديال لماط وديال لمنطق. وهاد لمسوالات كنلقاوها كتهدر لينا متلا على واش لحوايج لي مادية غير هي بوحدها لي واقعية، ولا واش ديك النظريات ديال صيونص لي صحيحة ولكن غير فتراضية (مْجردة) واش تاهي نقدرو نعتابروها واقعية، و واش ديك الظواهر ديال لفيزيك بحال لجادبية لي مكنقدروش نشوفوها ولا نلاحظوها واش هي واقعية ولا لا، و واش الاله حتا هو موجود وواش لوجود ديالو واقعي، و واش النماري و لحروف ولحوايج لي مْجردة بحال لقواعد ديال لماط واش حتا هي واقعية ولا خيالية. ومن هادشي كامل كيبان لينا دور لكبير لي كتلعبو لفلسفة وحتا لعلم ديال لوجود باش يقراو لينا لواقع.
تينيس

الطينيس هو نوع ديال الرياضات الفردية لي كيتنافسو فيها جوج د اللعّابا، وممكن حتا تلعب بشكل زوجي بحيت كيتنافسو جوج ديال لفراقي وكل فرقة كتكون من زوج ديال اللعّابا. وكول منافس كيستعمل راكيطة ديال اليد باش كيضرب الكورة فوق الشبكة لي كتكون فوسط التيران ل جيهة ديال اللعّاب لاخور لي هو لخصم. ولعدد ديال الضربات مكيكونش محسوب ولا محدد، ولكن النتيجة فلخر هي لي كتحدد شكون لي رابح وشكون لي خسر. الطينيس هو واحد الرياضة اولامپية كتلعب على جميع نيڤويات ديال لمجتمع ولفئات كاملة وحتا لجميع الاعمار، بحيت يمكن لاي واحد كيما كان يشد بيدو راكيطة ويضرب لكورة ومنهم حتا صحاب الاحتياجات الخاصة وناس لي كيستعملو لكراسة لمتحركة. تصايبات هاد لوعبة ديال الطينيس لي جديدة فلمدينة ديال برمنيڭهام ف النڭليز، ف اللخر ديال لقرن تسعطاش كرياضة تلعب على لڭازو، دكشي علاش هي قريبة بزاف من شي رياضات ديال لوعاب لميدانية بحال لكريكت وحتا لبولينڭ، وبلا منساو طبعا رياضة ديال الراكيط لقديمة. تبدلات بزاف ديال لقواعد ديال الطينيس شي شوية من تسعينات ديال لقرن تسعطاش حتا لدبا. وهاد الرياضة تاع الطينيس كيلعبوها ليوما الملاين ديال اللعّابا، الشي لي خلاها تولّي رياضة مشهورة بزاف وتنتاشر ف جميع لمناطق ديال العالم. عاد زيد بلي البطولات الكبرى ديال الطينيس كتعرف متابعة كبيرة ديال الجماهير و لاعلام. هاد لامر نقز بيها ل مرتبة متقدمة بزاف بين الاحداث ديال الرياضة لي مهمة وكتعرف متابعة كبيرة فلعالم كل عام. واهم هاد لبطولات: بطولة ديال رولان ڭاروس اولا لبطولة ديال فرانسا لي مفتوحة ف التيرانات ديال الرملة، لبطولة ديال اوستراليا لمفتوحة على التيرانات لقاسحة، بطولة ويمبلدون ف التيرانات د لڭازو، ولبطولة ديال لميريكان المفتوحة على التيرانات لقاسحة.
خناڭية

لخنّاڭية، هيّا واحد لمرض ديال لخيل لّي كايعادي. كايبان ف نّيف و ف لڭرجوطة. سنّ و شكال ديال بهايم. لمرض كايكون خايب عند جّدوعة لّي عندهم من واحد تال خمس سنين. لخيل لكبار و لبغال و لحمير يقدرو يتعادّاو، ولاكين ب مرض خفيف. سباب. سباب لمرض هيّا واحد لباكتيرية سميتها "Streptococcus equi". علامات لمرض. كاي خرج خنونة من نّيف. بعض لمرة، حتّا من لفم. ف لوّل، كاتكون سافية. و منبعد كاتولّي صفرة. لبهايم عندو صخانة. زعما حرارتهم فوق °38، 5 ما بقاو ش كاياكلو. لولسيسات ديال ڭرجوطة منفوخين. يقدرو يتقبو جّلد. يلا دخل لمرض بزاف، لعود كايشحرج (كايتناخض). يلا ما تدّاوى ش مزيان، غاد يبقى عندو لّهجة.
ڭولف

ڭولف كايتكنّى بالرياضة تاع لمضبرين هي واحد رياضة لي كيمارسوها لعايبية في لهوا على برا فلبلايص لمفتوحة وكتحتاج لمساحات واسعة بزاف ديال لڭازون لي كتكَوّْن من لبلايص لعالية ولحفاري ضْويقة ولمجاري ديال لما (بحال ضايات ولويدان). لعبار ديال تيران تاع لڭولف كيكون بين 3 و7 ديال لكيلوميطر فطول على حساب لعدد ديال لحفاري لي كتكون غالبا بين 9 و 18 لحفرة، وخاص تشد كورة صغيورة ودخلها فيهم غير بلاستيعمال ديال واحد لعصية كتسمى لميڭارا. وكتعتابر سكوطلاندا هي لبلاد ديال الزيادة دهاد رياضة حيت هي اول بلاد كتاشفات هاد لوعبة. الطريقة ديال اللعيب. باش تضرب لكورة ديال لڭولف لازم تستعمل واحد لعصية لي سميتها لميڭارا ولي منها بزاف ديال لانواع ولاحجام، كل وحدة ولموهمة ديالها حسب النوع ديال الضربة واش طويلة ولا قصيرة وحتا الطريق واش مسرحة ولا عالية لا هابطة، وحتا لحفرة واش بعيدة ولا قريبة ولا قريبة بزاف. لعايبي فاش كيضرب لكورة، خاصو يدخلها فلحفرة، وايلا مقدرش يدخلها من لمرة لولة، كيمشي لبلاصة لي حبسات فيها لكورة، وكيعاود يضربها مرة اوخرة ثانية وثالثة وهكا حتا يقدر يدخلها فوسط لحفرة، وهاد لحفرة فلغالب كيكون حداها درابو صغيور فشي لون باش يقدر لعايبي يميز بلاصتها من لبعيد. لكورة ديال لڭولف. لحجم ديال لكورة دلڭولف كيكون صغير بزاف، ولون ديالها كيكون فلبيض ولحمر، وكتكون مصنوعة من لاستيك لقاصح. وكتعتابر سكوطلاندا هي لموطن لاصلي ولبلاصة لولة لي تزادت فيها هاد رياضة، قبل ما تبدا تنتاشر فلعالم فلقرن تمنطاش وتما فين تاسس اول كلوب لهاد رياضة فلعالم. وفلميريكان ليوم كاين كتر من 16 الف تيران ديال لڭولف، وكثر من 2300 تيران فالنڭليز، وهادشي حسب لاحصائيات ديال 2023. وكاين بزاف ديال طورنوات لي كتدار فلعالم ديال لڭولف كول عام، ولمشهورة فيهم هي طورنوا ديال نڭليز لمفتوحة، وطورنوات ديال وتايتلز. وكيتعتابر لميريكاني تايجر وودز احسن لعايبي فهاد لوعبة وهو لي كيتصدر لكلاصمة ديال لعايبية دلڭولف ليوم فلفئة ديال الرجال. رياضة لڭولف فلمغريب. كيتوفر لمغريب على كتر من 40 تيران ديال لڭولف لي منتاشرة فجميع لجهات ديال لمملكة من طنجا حتا لڭويرة، وهي تيرانات كبيرة وراقية بزاف وتصايبات على ليد ديال مهندسين كبار وعالميين، زيادة على لمناظر الساحرة لي كيمتلكها لمغريب ولجو لمعتادل ولمناخ لمناسب لي كيتوفر عليه لمغريب، هادشي كولو كيخلي من لمغريب احسن وجهة لعشاق هاد الرياضة فلعالم. وكيتعتابر تيران ديال لڭولف الملكي دار السلام لي كيتواجد فالرباط، ولي صممو لمهندس روبرت ترينت جونز، احسن تيران وكلوب دلڭولف فلمملكة، ومن افخم التيرانات دلڭولف فافريقيا وحتا فلعالم.